**รายงานการประชุม**

**สภาองค์การบริหารส่วนตำบลจอมศรี**

**สมัยสามัญ สมัยที่ 1 ครั้งที่ 1 ปี พ. ศ. 2559**

**วันพุธ ที่ 3 กุมภาพันธ์ พ. ศ . 2559**

**ณ ห้องประชุมองค์การบริหารส่วนตำบลจอมศรี อำเภอเชียงคาน จังหวัดเลย**

**ผู้มาประชุมจำนวน 16 คน**

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| 1 | นายธีรศักดิ์ ชัยเนตร | ประธานสภา อบต. | ธีรศักดิ์ ชัยเนตร |  |
| 2 | นางสุพันธ์ ไชยคีนี | รองประธาน อบต. | สุพันธ์ ไชยคีนี |  |
| 3 | นางสุพินพร วงษ์พรม | เลขานุการสภา อบต. | สุพินพร วงษ์พรม |  |
| 4 | นายพรชัย อัตพร | ส.อบต. หมู่ที่ 2 | พรชัย อัตพร |  |
| 5 | นายจีระวัฒน์ วุฒิมาลัย | ส.อบต. หมู่ที่ 2 | จีระวัฒน์ วุฒิมาลัย |  |
| 6 | นางณัฐริดา ไชยคีนี | ส.อบต. หมู่ที่ 3 | ณัฐริดา ไชยคีนี |  |
| 7 | นายนพดล ทัพซ้าย | ส.อบต. หมู่ที่ 4 | นพดล ทัพซ้าย |  |
| 8 | นางอรญา ศรีชำนิ | ส.อบต. หมู่ที่ 4 | อรญา ศรีชำนิ |  |
| 9 | นางรัตน์ศกร กองพอด | ส.อบต. หมู่ที่ 5 | รัตน์ศกร กองพอด |  |
| 10 | นายคอล บุดดา | ส.อบต. หมู่ที่ 6 | คอล บุดดา |  |
| 11 | นายวิเชียร อะทะโน | ส.อบต. หมู่ที่ 6 | วิเชียร อะทะโน |  |
| 12 | นายสงกา ไชยคีนี | ส.อบต. หมู่ที่ 7 | สงกา ไชยคีนี |  |
| 13 | นายองอาจ กรมทอง | ส.อบต. หมู่ที่ 7 | องอาจ กรมทอง |  |
| 14 | นางกัญญา คำศรี | ส.อบต. หมู่ที่ 8 | กัญญา คำศรี |  |
| 15 | นายบุญชิด ไชยแพงศรี | ส.อบต. หมู่ที่ 1 | บุญชิด ไชยแพงศรี |  |
| 16. | นายแสงเดือน บุตรกุล | ส.อบต. หมู่ที่ 8 | แสงเดือน บุตรกุล |  |
| **ผู้ไม่มาประชุมจำนวน - คน** | | | | |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| - | - | - | - | - |
| **ผู้เข้าร่วมประชุมจำนวน 7 คน** | | |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| 1 | นายพีรพจน์ หมื่นหาวงศ์ | นายก อบต. | พีรพจน์ หมื่นหาวงศ์ |  |
| 2 | นายอนุศาสตร์ ขันทะนะ | รองนายก อบต. | อนุศาสตร์ ขันทะนะ |  |
| 3 | นายเซลย์ กรมทอง | รองนายก อบต. | เซลย์ กรมทอง |  |
| 4 | นายเทวฤทธิ์ ดวงศรี | เลขานุการนายก อบต. | เทวฤทธิ์ ดวงศรี |  |
| 5 | ส.อ.สุรชัย พิมพ์หล่อน | ปลัดอบต.จอมศรี | สุรชัย พิมพ์หล่อน |  |
| 6 | นางสาวอารยา จันทาคำ | นักบริหารงานทั่วไป | อารยา จันทาคำ |  |
| 7 | นางจริญญา นิสีดา | นักจัดการงานทั่วไป | จริญญา นิสีดา |  |

ประธานกล่าวเปิดประชุมเวลา 09 .00 น

|  |  |
| --- | --- |
| ***ระเบียบวาระที่ 1***  นายธีรศักดิ์ ชัยเนตร  ประธานสภาฯ  ***ระเบียบวาระที่ 2***  ประธานสภาฯ  มติที่ประชุม  ***ระเบียบวาระที่ 3***  ประธานสภาฯ  นางรัตน์ศกร กองพอด  ส.อบต. หมู่ 5  นายจีระวัฒน์ วุฒิมาลัย  ส.อบต. หมู่ 2  ประธานสภาฯ  นายพรชัย อัตพร  ส.อบต. หมู่ 2  นางกัญญา คำศรี  ส.อบต.หมู่ 8  นายแสงเดือน บุตรกุล  ส.อบต.หมู่ 8  ประธานสภาฯ  มติที่ประชุม  ***ระเบียบวาระที่ 4***  ประธานสภาฯ  นายบุญชิด ไชยแพงศรี  ส.อบต. หมู่ 1  นางณัฐริดา ไชยคีนี  ส.อบต.หมู่ 3  นายจีระวัฒน์ วุฒิมาลัย  ส.อบต. หมู่ 2  นางสุพันธ์ ไชยคีนี  ส.อบต. หมู่ 5  นางสงกา ไชยคีนี  ส.อบต. หมู่ 7  นางรัตศกร กองพอด  ส.อบต. หมู่ 5  นายคอล บุดดา  ส.อบต. หมู่ 6  ประธานสภาฯ  นายแสงเดือน บุตรกุล  ส.อบต. หมู่ 8  นายองอาจ กรมทอง  ส.อบต.หมู่ 7  ประธานสภาฯ  นายพีรพจน์ หมื่นหาวงศ์  นายก อบต.  ประธานสภาฯ | ***เรื่องประธานแจ้งที่ประชุมทราบ***  1.1 ตามที่ในคราวประชุมสภาสมัยสามัญ สมัยที่ 1/2558 องค์การบริหารส่วนตำบลจอมศรี ได้กำหนดสมัยประชุมสภาสมัยสามัญสมัยที่ 1/2559 ไว้ มีกำหนด 15 วัน อาศัยอำนาจตามความในมาตรา 53 และมาตรา 54 แห่งพระราชบัญญัติสภาตำบล 2537 แก้ไขเพิ่มเติมถึง ( ฉบับที่ 5 ) 2546 และระเบียบกระทรวงมหาดไทยว่าด้วยข้อบังคับประชุมสภาท้องถิ่น พ.ศ 2547 หมวด 2 ข้อ 23   * 1. เชิญทุกท่านร่วมทำบุญในงานจัดงานบุญประจำปีของแต่ละหมู่บ้านในเดือนนี้   ***เรื่องรับรองรายงานการประชุมครั้งที่แล้ว*** (สมัยสามัญสมัยที่ 4 ครั้งที่ 1 วันที่ 9ธันวาคม พ.ศ. 2559 )  -ให้สมาชิก อบต.ทุกท่านได้อ่านวาระการประชุมที่แจกจ่ายให้ และให้พิจารณาก่อนที่จะลงมติในที่ประชุม  -ไม่ทราบว่ามีสมาชิกท่านใดมีข้อแก้ไขเปลี่ยนแปลงรายงานการประชุมครั้งที่แล้วหรือไม่ ถ้าไม่มีผมจะขอมติในที่ประชุม  รับรองเป็นเอกฉันท์  ***ญัตติที่เสนอเพื่อพิจารณา***  **3.1 พิจารณาสมัยประชุมสภาสมัยประจำปี พ.ศ. 2559**  **-ตามพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติม(ฉบับที่ 5) พ.ศ. 2546 (ฉบับที่ 6) พ.ศ.2552 มาตรา 53 ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด เพื่อให้การดำเนินงานในกิจการของสภา เป็นไปด้วยความเรียบร้อย จึงขอหารือเกี่ยวกับการกำหนดสมัยประชุมสภา สมัยสามัญ ในปี 2559 ว่าสมควรจะมีกี่สมัยและควรเริ่มตั้งแต่เมื่อใด** นั้น และกำหนดสมัยประชุมสมัยแรกของปี 2560 ไว้ ด้วย จึงขอให้ที่ประชุมได้พิจารณากำหนดไว้ในการประชุมคราวนี้  **-เสนอ ให้เป็น 4 สมัย**  1.**สมัยที่ 1 (1-15 กุมภาพันธ์ 2559)**  **2.สมัยที่ 2 (1-15 มิถุนายน 2559)**  **3.สมัยที่ 3 (1-15 สิงหาคม 255**9)  **4.สมัยที่ 4 (1-15 ธันวาคม 255**9)  และสมัยแรกของปี พ.ศ. 2560 ในวันที่ 1-15 กุมภาพันธ์ 2560  **-เห็นด้วยกับ**นางรัตน์ศกร กองพอด ส.อบต. หมู่ 5  **-มีท่านอื่นที่จะเสนอเพิ่มเติมหรือไม่**  **-ผมมีความเห็นว่าควรกำหนดให้เหมือนปีที่ผ่านมา**  **-ดิฉันขอเสนอ 4 สมัย** **เหมือนกับ**นางรัตน์ศกร กองพอด ส.อบต. หมู่ 5  **-เสนอ ให้เป็น 4 สมัย**  1.**สมัยที่ 1 (1-15 กุมภาพันธ์ 2559)**  **2.สมัยที่ 2 (1-15 พฤษภาคม 2559)**  **3.สมัยที่ 3 (1-15 สิงหาคม 255**9)  **4.สมัยที่ 4 (1-15 ธันวาคม 255**9)  **-มีท่านอื่นที่จะเสนอเพิ่มเติมหรือไม่ ถ้าไม่มีผมจะได้ขอมติที่ประชุม** ขอมติที่ประชุมกำหนดสมัยประชุมสมัยสามัญปี 2559 และสมัยแรก ปี 2560  -**เห็นชอบ กำหนดสมัยประชุมสภา อบต.จอมศรี สมัยสามัญ ประจำปี 2559 รวม 4 สมัย และสมัยแรก ปี 2560 ดังนี้**  1.**สมัยที่ 1 (1-15 กุมภาพันธ์ 2559)**  **2.สมัยที่ 2 (1-15 มิถุนายน 2559)**  **3.สมัยที่ 3 (1-15 สิงหาคม 255**9)  **4.สมัยที่ 4 (1-15 ธันวาคม 255**9)  และสมัยแรกของปี พ.ศ. 2560 ในวันที่ 1-15 กุมภาพันธ์ 2560 **ด้วยมติจำนวน 10 เสียง งดออกเสียง 6 เสียง**  - ***ญัตติอื่นๆ เพื่อพิจารณา***  -มีสมาชิกท่านใดมีปัญหาและข้อเสนอแนะให้เสนอมาเพื่อที่จะแก้ไขปัญหาและพิจารณาต่อไป  -ผมอยากเรียนถามคณะผู้บริหารว่า โครงการปี พ.ศ. 2558 เสร็จหรือยังไม่ทราบว่าเหลือกี่โครงการที่ยังไม่ได้ดำเนินการ  -โครงการขุดเจาะน้ำบาดาลหมู่ที่ 1 ไม่ทราบว่าตอนนี้คืบหน้าไปถึงไหนแล้ว ผมก็มี 2 เรื่องที่จะนำเสนอขอบคุณครับ  -ดิฉันมีเรื่องเสนอต่อคณะผู้บริหาร 3 เรื่องคือ  1.เรื่องไฟฟ้าส่องสว่างบ้านนางแสงจันทร์ ทิน้ำอ่าง ไฟฟ้าส่องสว่างไม่ทั่วถึงทำให้เกิดอุบัติเหตุบ่อยครั้ง พิจารณาแก้ไขปัญหาความเดือดร้อนด้วย  2.ถนนการเกษตรเชื่อมต่อระหว่างตำบล สายจอมศรี-สงเปือย ตอนนี้เป็นหลุมเป็นบ่อน้ำกัดเสาะทำให้การสัญจรไปมาลำบาก พิจารณาแก้ไขปัญหาความเดือดร้อนด้วย  3.ถนนคอนกรีตหน้าบ้านนายเชียร ไชยคีนี ชำรุด ทรุดตัว แตก พิจารณาแก้ไขปัญหาความเดือดร้อนด้วย  -เรื่องขอความอนุเคราะห์ของชาวบ้านจอมศรีหมู่ที่ 2 ถนนเป็นหลุมเป็นบ่อสัญจรไปมาลำบากที่เข้าไปหาแหล่งเรียนรู้ของตำบล อยากให้คณะผู้บริหารไปซ่อมแซมให้ด้วย  -ถนนเส้นบ้านนายแก้ว หงส์สง่า บ้านจอมศรีหมู่ 2 ให้คณะผู้บริหารไปซ่อมแซมด้วยเพื่อจะได้สะดวกในการสัญจร  -อยากเรียนถามคณะผู้บริหารว่าเรื่องรถกู้ชีพตอนนี้ไม่ทราบว่าตกแต่งเสร็จหรือยัง อีกนานไหมที่จะได้มาให้พี่น้องประชาชนชาวตำบล  - ถนนสู่การเกษตรสายโคกกิ่วบ้านนาสีหมู่ 7 กว้าง 5 เมตร ยาว 3,000 เมตรเป็นถนนที่เชื่อมต่อระหว่างตำบลทั้ง 2 เส้น ถนนชำรุดเป็นหลุมเป็นบ่อน้ำกัดเซาะสัญจรไปมาลำบากให้คณะผู้บริหารหางบประมาณไปซ่อมแซมให้ด้วยและผมอยากให้ลงเป็นหินคลุกพร้อมบดอัด  - ถนนสู่การเกษตรสายหนองเงิบชำรุดรถสัญจรไปมาลำบากดิฉันก็ได้ทำหนังสือพร้อมรูปถ่ายเข้ามาแล้วแต่ยังไม่ได้ดำเนินการ เส้นทางเส้นนี้ประชาชนนำผลผลิตออกมาขายลำบาก อยากให้คณะผู้บริหารพิจารณาแก้ไขปัญหาความเดือดร้อนด้วย เพื่อจะได้อำนวยความสะดวกให้กับพี่น้องชาวตำบลจอมศรีด้วย  - ถนนสู่การเกษตรสายกกโพธิ์ ผมก็ได้แนบหนังสือพร้อมรูปถ่ายเข้ามาเสนอต่อคณะผู้บริหารแล้วถนนเส้นนี้เป็นหลุมลึกรถขนผลลิตทางเกษตรออกมาก็ลำบากแทบจะออกมาไม่ได้ช่วยไปซ่อมแซมให้เร่งด่วนด้วย  -น้ำเซาะ็็็็้็้็ไไไไโโโโฏฏฏฏฏฏทางฝ่ายบ้านนางสุพรรณี ผมก็ได้นำรูปถ่ายเข้ามาแล้วอยากให้คณะผู้บริหารออกไปดูเพื่อที่จะได้แก้ไขปัญหาผมก็มีเรื่องแจ้งเพียง 2 เรื่องเพียงเท่านี้ขอบคุณครับท่านประธาน  - มีสมาชิกท่านอื่นที่จะเสนออีกหรือไม่  - ถนนสู่การเกษตรสายโนนป่าแดงถนนเส้นนี้เชื่อมต่อกับตำบลธาตุตอนนี้ผลผลิตกำลังเริ่มออก ถนนเป็นหลุมเป็นบ่อสัญจรไปมาลำบากผมอยากให้ไปซ่อมแซมให้ด้วย  - ถนนสู่การเกษตรที่ออกไปเทศบาลเขาแก้วเป็นหลุมเป็นบ่อผมอยากจะขอเป็นลูกรังเพื่อการสัญจรไปมาจะสะดวกขึ้น  - เส้นโนนตากวางช่วงนาตู้เชียรตรงนี้ผมอยากจะขอเป็นหินคลุกลงและให้พิจารณาแก้ไขปัญหาความเดือดร้อนด้วย  - ต่อไปผมจะให้ท่านนายกชี้แจงตอบคำถามท่านสมาชิก เชิญครับ  - ขอบคุณที่ท่านให้ความกรุณาใส่ใจปัญหาความเดือดร้อนของชาวบ้านแต่คณะผู้บริหารเองก็ดูแลไม่ทั่วถึงทุกจุดจำเป็นจะต้องอาศัยท่านสมาชิกได้นำความเดือดร้อนมาบอกกล่าวต่อคณะผู้บริหารเพื่อหาทางแก้ไขต่อไป ก็ต้องขออนุญาตแจ้งหลายเรื่องพร้อมกัน  -การแจกผ้าห่มกันหนาวประจำปีงบประมาณ พ.ศ. 2559 ก็มีท่านสมาชิกสอบถามผมมาว่าปีนี้หนาวกว่าปีที่แล้วทำไหมถึงไม่แจกผ้าห่ม ก็เนื่องจากประกาศ กรมบรรเทาสาธารณะภัยแจ้งการเปลี่ยนแปลงกฏเกณฑ์ในการช่วยเหลือผู้ประสบภัยหนาว จากเดิมที่เราซื้อได้ก็ต่อเมื่ออุณหภูมิติดต่อกัน 3 วัน 15 องศา แต่หลักเกณฑ์ใหม่ที่ทางกรมประกาศออกมาคืออุณหภูมิ 8 องศาติดต่อกัน 3 วันถึงจะจัดซื้อได้ เป็นเหตุที่เราจัดซื้อผ้าห่มไม่ได้ ก็ขอนำเรียนท่านสมาชิกเพื่อจะได้ทราบร่วมกัน  -ถนนลาดยางจำนวน 2 สาย ซึ่งได้ประสานทาง อบจ. และทางอบจ.ได้ดำเนินการเสร็จเรียบร้อยแล้ว คือเส้นหินตั้งไปทางบ้านนาป่าหนาดระยะทาง 1,440 เมตร  -โครงการที่ท่านบุญชิดได้ถามมาโครงการปี พ.ศ. 2558/2559 ปี 2558 เหลือ 3 โครงการ คือรางระบายน้ำ บ้านหมู่ 5 หมู่ 2 และหมู่ 8 ในส่วนของโครงการปี 2559 จำนวน 3 โครงการ เป็นโครงการรางระบายน้ำช่างก็ได้ทำแบบเสร็จเรียบร้อยแล้วน่าจะได้ดำเนินการเร็วๆนี้ ที่จะทำคือบ้านแสนสำราญหมู่ 4 ระยะทาง 130 เมตร บ้านนาสีหมู่ 7 ระยะทาง 130 เมตร และบ้านหินตั้งหมู่ที่ 3 ระยะทาง 100 เมตร  -เรื่องการเจาะน้ำบาดาลหมู่ 1 ผมได้รับรายงานจากกองช่างว่ามีปัญหาเยอะมากไม่ว่าจะเป็นการรั่วของแท๊งค์น้ำและการเสียของซัมเมอดร์ ซึ่งเกิดจากรากไทรไปอุดตันทำให้ซัมเมอดร์ทำงานหนักเกิดการไหม้ขึ้นได้ในวันที่คณะจังหวัดเคลื่อนที่มาผมก็ได้เสนอต่อผอ.ทรัพยากรธรรมชาติซึ่งท่านยืนยันว่าจะให้มา 1 บ่อผมก็ติดต่อไปแล้วแต่ท่านก็ยังไม่ติดต่อกลับถ้าไม่ได้คงต้องหาวิธีอื่นตามความเหมาะสมต่อไป  -ถนนสู่การเกษตรที่หลายๆท่านแจ้งเข้ามาผมจะให้ช่างออกไปตรวจสอบดู ว่าจะสามารถดำเนินการแก้ไขอย่างไรได้บ้าง ก็จะซ่อมแซมตามงบประมาณที่เรามีอยู่  -ในส่วนของรถกู้ชีพที่ท่านรองสุพันธ์ได้ถามมา รถกู้ชีพเราได้ลงนามทำสัญญาไปเป็นที่เรียบร้อยแล้วว่าจะเสร็จและส่งมอบให้กับทางอบต. ภายในเดือนหน้า วันที่ไม่แน่นอน  -ส่วนเรื่องของหลอดไฟจะให้ช่างออกไปดูให้ว่าจะติดตั้งได้ไหมและมีจุดเสี่ยงมากน้อยเพียงใด ถ้าสมาชิกท่านใดมีเรื่องที่จะสอบถามผมเพิ่มเติมได้ไม่ว่าในห้องประชุมหรือข้างนอกผมก็ยินดีที่จะตอบคำถามท่านที่ท่านให้ความกรุณาถามมา วันนี้ผมก็ขอเรียนชี้แจงและตอบคำถามท่านสมาชิกเพียงเท่านี้ขอบคุณครับ  -มีท่านไหนสงสัยอีกหรือไม่  -ถ้าไม่มีตอนนี้เราก็ดำเนินการประชุมกันมาพอสมควรแล้ว ผมขอปิดการประชุม ณ บัดนี้ ขอบคุณครับ  ปิดประชุมเวลา 16 .00 น |

ลงชื่อ ผู้จดบันทึกการประชุม

(นางสุพินพร วงษ์พรม)

เลขานุการสภาองค์การบริหารส่วนตำบลจอมศรี

ลงชื่อ ผู้ตรวจบันทึกการประชุม

(นายธีรศักดิ์ ชัยเนตร)

ประธานสภาองค์การบริหารส่วนตำบลจอมศรี

**กรรมการตรวจรายงานการประชุม**

ลงชื่อ กรรมการตรวจรายงานการประชุม

( นายจีระวัฒน์ วุฒิมาลัย )

สมาชิกสภาองค์การบริหารส่วนตำบลจอมศรี หมู่ 2

ลงชื่อ กรรมการตรวจรายงานการประชุม

( นายคอล บุดดา )

สมาชิกสภาองค์การบริหารส่วนตำบลจอมศรี หมู่ 6

ลงชื่อ กรรมการตรวจรายงานการประชุม

( นายวิเชียร อะทะโน )

สมาชิกสภาองค์การบริหารส่วนตำบลจอมศรี หมู่ 6